CELEX: 32015R0949
Language: sl
Date: 2015-06-19 00:00:00
Title: Izvedbena uredba Komisije (EU) 2015/949 z dne 19. junija 2015 o odobritvi predizvoznih pregledov nekaterih živil glede prisotnosti nekaterih mikotoksinov, ki jih izvajajo nekatere tretje države (Besedilo velja za EGP)

20.6.2015   
            
            
               SL
            
            
               Uradni list Evropske unije
            
            
               L 156/2
            
         IZVEDBENA UREDBA KOMISIJE (EU) 2015/949
   z dne 19. junija 2015
   o odobritvi predizvoznih pregledov nekaterih živil glede prisotnosti nekaterih mikotoksinov, ki jih izvajajo nekatere tretje države
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 882/2004 Evropskega parlamenta in Sveta z dne 29. aprila 2004 o izvajanju uradnega nadzora, da se zagotovi preverjanje skladnosti z zakonodajo o krmi in živilih ter s pravili o zdravstvenem varstvu živali in zaščiti živali (1), ter zlasti člena 23 Uredbe,
   ob upoštevanju naslednjega:
   
               (1)
            
            
               Uredba Komisije (ES) št. 1881/2006 (2) določa dovoljene mejne vrednosti ohratoksina A in aflatoksinov v živilih. Samo živila, ki so v skladu z mejnimi vrednostmi, se lahko dajejo na trg Unije.
            
         
               (2)
            
            
               Uredba (ES) št. 882/2004 določa, da države članice zagotovijo, da se uradni nadzor opravlja redno, na podlagi tveganja in z ustrezno pogostnostjo, da se dosežejo cilji Uredbe, med katerimi so med drugim preprečevanje, odpravljanje ali zmanjševanje tveganja za ljudi in živali do ustrezne stopnje.
            
         
               (3)
            
            
               Člen 23 Uredbe (ES) št. 882/2004 določa, da se lahko odobrijo predizvozni pregledi krme in živil, ki jih opravlja tretja država tik pred izvozom v Evropsko unijo zaradi preverjanja, ali proizvodi za izvoz izpolnjujejo zahteve Unije.
            
         
               (4)
            
            
               Takšna odobritev se lahko tretji državi podeli le, če je revizija Evropske unije pokazala, da krma ali živila za izvoz v Evropsko unijo izpolnjujejo zahteve Unije ali enakovredne zahteve in da se pregledi v tretji državi pred odpremo štejejo za dovolj učinkovite, da nadomestijo ali zmanjšajo število pregledov dokumentov, kontrol identitete in fizičnih pregledov, ki jih določa zakonodaja EU.
            
         
               (5)
            
            
               Združene države Amerike (v nadaljnjem besedilu: Združene države) so aprila 2005 Komisiji predložile zahtevek za odobritev predizvoznih pregledov, ki jih izvajajo pristojni organi Združenih držav v zvezi s kontaminacijo zemeljskih oreškov, ki so namenjeni za izvoz v Unijo, z aflatoksinom.
            
         
               (6)
            
            
               Po reviziji, ki jo je opravil Urad za prehrano in veterinarstvo Komisije, so bili z Odločbo Komisije 2008/47/ES (3) odobreni navedeni predizvozni pregledi, ki zagotavljajo izpolnjevanje pogojev o mejnih vrednostih aflatoksinov, določenih v zakonodaji Unije.
            
         
               (7)
            
            
               Kanada je 8. oktobra 2007 Komisiji predložila zahtevek za odobritev predizvoznih pregledov, ki jih izvajajo pristojni organi Kanade v zvezi s kontaminacijo pšenice (navadne in trde) in pšenične moke, namenjenih za izvoz v Evropsko unijo, z ohratoksinom A.
            
         
               (8)
            
            
               Komisija je podrobno ocenila informacije kanadske komisije za žita, pristojnega organa Kanade, ki je odgovoren za izvajanje predizvoznih pregledov, in meni, da so zagotovljena jamstva zadovoljiva za sprejem zahtevka za odobritev predizvoznih pregledov pšenice in nekaterih iz nje pridobljenih proizvodov glede prisotnosti ohratoksina A. Zato so bili z Izvedbeno uredbo Komisije (EU) št. 844/2011 (4) odobreni navedeni predizvozni pregledi za zagotavljanje skladnosti z mejnimi vrednostmi ohratoksina A, ki jih določa zakonodaja Unije.
            
         
               (9)
            
            
               Združene države so 21. novembra 2012 Komisiji predložile zahtevek za odobritev predizvoznih pregledov, ki jih izvajajo pristojni organi Združenih držav Amerike v zvezi s kontaminacijo mandeljnov, ki so namenjeni za izvoz v Unijo, z aflatoksinom.
            
         
               (10)
            
            
               Po reviziji, ki jo je opravil Urad za prehrano in veterinarstvo Komisije, in po podrobni oceni dodatnih informacij Združenih držav Komisija meni, da so zagotovljena jamstva zadovoljiva in upravičujejo odobritev predizvoznih pregledov. Zato je primerno odobriti navedene predizvozne preglede za zagotavljanje skladnosti z mejnimi vrednostmi aflatoksinov, ki jih določa zakonodaja Unije.
            
         
               (11)
            
            
               Za poenostavitev zakonodaje in zagotovitev enotnega pristopa je primerno, da so vse odobritve predizvoznih pregledov, ki jih izvajajo nekatere tretje države glede prisotnosti mikotoksinov v živilih, v eni uredbi. Zato bi bilo treba nadomestiti Odločbo 2008/47/ES in Izvedbeno uredbo (EU) št. 844/2011 ter pravila iz navedenih aktov združiti s to izvedbeno uredbo. Kljub temu je bilo uvedenih nekaj manjših sprememb za uskladitev določb glede pogostnosti pregledov in posodobitev določb, da se upoštevajo spremembe oznak KN.
            
         
               (12)
            
            
               V skladu s členom 16(2) Uredbe (ES) št. 882/2004 morajo države članice prilagoditi pogostnost fizičnih pregledov uvoza tveganju, ki je povezano z raznimi vrstami živil, med drugim ob upoštevanju jamstev, ki jih je za zadevna živila izdal pristojni organ tretje države porekla. Sistematični predizvozni pregledi, ki jih z odobritvijo Unije in v skladu s členom 23 Uredbe (ES) št. 882/2004 opravlja pristojni organ tretje države, zagotavljajo zadovoljivo raven jamstev glede kontaminacije z mikotoksini ter državam članicam tako omogočajo zmanjšanje pogostnosti fizičnih pregledov, izvedenih na navedenih proizvodih.
            
         
               (13)
            
            
               Države članice, ki uvažajo številne pošiljke zadevnih živil, bi morale upoštevati nizko pogostnost pregledov, določeno v Prilogi k tej uredbi. Države članice, ki uvažajo omejeno število pošiljk zadevnih živil, bi morale zagotoviti nizko pogostnost pregledov, ne pa upoštevati določeno pogostnost pregledov.
            
         
               (14)
            
            
               Ukrepi iz te uredbe so v skladu z mnenjem Stalnega odbora za rastline, živali, hrano in krmo
            
         SPREJELA NASLEDNJO UREDBO:
   Člen 1
   Odobritev predizvoznih pregledov
   1.   Predizvozni pregledi, ki jih kanadska komisija za žita kot pristojni organ izvaja pred izvozom v Unijo v zvezi z ohratoksinom A v pšenici in pšenični moki, ki sta navedeni v Prilogi I in proizvedeni na ozemlju Kanade, se odobrijo.
   2.   Odobrijo se naslednji predizvozni pregledi, ki jih Ministrstvo za kmetijstvo Združenih držav (United States Department of Agriculture – USDA) kot pristojni organ izvaja pred izvozom v Unijo:
   
               (a)
            
            
               predizvozni pregledi v zvezi z aflatoksini v zemeljskih oreških, ki so navedeni v Prilogi I in proizvedeni na ozemlju Združenih držav;
            
         
               (b)
            
            
               predizvozni pregledi v zvezi z aflatoksini v mandeljnih, ki so navedeni v Prilogi I in proizvedeni na ozemlju Združenih držav.
            
         Člen 2
   Spremni dokumenti in identifikacija pošiljk
   1.   Vsako pošiljko proizvodov iz člena 1 spremlja:
   
               (a)
            
            
               poročilo z rezultati vzorčenja in analize, ki ju v skladu z določbami Uredbe Komisije (ES) št. 401/2006 (5) ali enakovrednimi zahtevami izvede laboratorij, ki ga za navedeni namen odobri pristojni organ;
            
         
               (b)
            
            
               spričevalo v skladu z vzorcem iz Priloge II, ki ga izpolni, potrdi in podpiše predstavnik pristojnega organa; spričevalo je veljavno štiri mesece po izdaji.
            
         2.   Vsaka pošiljka proizvodov iz člena 1 je označena z identifikacijsko oznako, ki se navede tudi na poročilu in spričevalu iz odstavka 1. Vsaka posamezna vreča ali druga oblika pakiranja ali pakiranje, ki združuje več posameznih vrst živil v en paket, mora biti označena z enako oznako.
   Člen 3
   Delitev pošiljk
   Če pride do delitve pošiljke, vsak del pošiljke do sprostitve v prosti promet spremlja izvod spričevala iz člena 2(1)(b), ki ga potrdi pristojni organ države članice, na ozemlju katere je prišlo do delitve.
   Člen 4
   Uradni nadzor
   V skladu z določbami člena 16(2) in člena 23(2) Uredbe (ES) št. 882/2004 se pogostnost fizičnih pregledov pošiljk proizvodov iz člena 1 in v skladu s členom 2, ki jih opravljajo države članice, zmanjša na najvišji odstotek števila predloženih pošiljk, kot je določeno v Prilogi I.
   Člen 5
   Razveljavitev
   Odločba 2008/47/ES in Izvedbena uredba (EU) št. 844/2011 se razveljavita.
   Sklicevanja na razveljavljeno odločbo in izvedbeno uredbo se razumejo kot sklicevanja na to uredbo.
   Člen 6
   Začetek veljavnosti
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 19. junija 2015
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 165, 30.4.2004, str. 1.
   
      (2)  Uredba Komisije (ES) št. 1881/2006 z dne 19. decembra 2006 o določitvi mejnih vrednosti nekaterih onesnaževal v živilih (UL L 364, 20.12.2006, str. 5).
   
      (3)  Odločba Komisije 2008/47/ES z dne 20. decembra 2007 o odobritvi predizvoznih pregledov zemeljskih oreškov in iz zemeljskih oreškov pridobljenih proizvodov glede prisotnosti aflatoksinov, ki jih izvajajo Združene države Amerike (UL L 11, 15.1.2008, str. 12).
   
      (4)  Izvedbena uredba Komisije (EU) št. 844/2011 z dne 23. avgusta 2011 o odobritvi predizvoznih pregledov pšenice in pšenične moke glede prisotnosti ohratoksina A, ki jih izvaja Kanada (UL L 218, 24.8.2011, str. 4).
   
      (5)  Uredba Komisije (ES) št. 401/2006 z dne 23. februarja 2006 o določitvi metod vzorčenja in analiz za uradni nadzor vsebnosti mikotoksinov v živilih (UL L 70, 9.3.2006, str. 12).
   
      PRILOGA I
      Proizvodi iz člena 1 in pogostnost fizičnih pregledov iz člena 4:
      
                  Živilo
               
               
                  Oznaka KN
               
               
                  Pododdelek TARIC
               
               
                  Država porekla
               
               
                  Mikotoksini
               
               
                  Pogostnost fizičnih pregledov (v %) ob uvozu
               
            
                  
                              —
                           
                           
                              pšenica
                           
                        
               
                  
                              —
                           
                           1001
                        
               
                   
               
               
                  Kanada
               
               
                  ohratoksin A
               
               
                  < 1
               
            
                  
                              —
                           
                           
                              pšenična moka
                           
                        
               
                  
                              —
                           
                           1101 00
                        
            
                  
                              —
                           
                           
                              zemeljski oreški (arašidi), neoluščeni
                           
                        
               
                  
                              —
                           
                           1202 41 00
                        
               
                   
               
               
                  Združene države Amerike
               
               
                  aflatoksini
               
               
                  < 1
               
            
                  
                              —
                           
                           
                              zemeljski oreški (arašidi), oluščeni
                           
                        
               
                  
                              —
                           
                           1202 42 00
                        
            
                  
                              —
                           
                           
                              zemeljski oreški (arašidi), drugače pripravljeni ali konzervirani mandeljni,
                           
                        
               
                  
                              —
                           
                           
                              2008 11 91; 2008 11 96; 2008 11 98
                           
                        
            
                  
                              —
                           
                           
                              neoluščeni
                           
                        
               
                  
                              —
                           
                           0802 11
                        
               
                   
               
               
                  Združene države Amerike
               
               
                  aflatoksini
               
               
                  < 1
               
            
                  
                              —
                           
                           
                              mandeljni, oluščeni
                           
                        
               
                  
                              —
                           
                           0802 12
                        
            
   
      PRILOGA II